English: That's a huge question, I have to say. The support from Welsh Government is very strong; there's no doubt about that. We wouldn't be where we are today without that intervention from Government in supporting us. Now, 9 per cent of our income comes from Welsh Government. We have a turnover of £12 million. We receive 19 per cent in total from the public purse. So, there's still a great deal of work to be done for people to better understand the Urdd. And I think there's often a stereotype of people thinking about the Urdd as being all about cerdd dant and eisteddfodau. I hope that I've given you an oversight of how we work far more broadly within or communities. And that is true about how the public national bodies see us. There's been a huge effort to change attitudes, and it is difficult. I have a perfect example of a partnership model with the Urdd and Sport Wales, where they understand the need for Welsh-medium provision; they understand the work that the Urdd can do in our communities, and the reach that we have, and because of that the funding is fair and consistent with other bodies. There's almost £0.5 million of Sport Wales funding coming to the Urdd, and through that we can deliver to 15,000 children on a weekly basis in our clubs across Wales. We run projects for young people. We are active in the volunteering sector, and we can expand that provision because of our clear understanding. But that isn't the same, we have to be honest, in the arts sector. And I've been in post for four years now, and we've tried to do a great deal to co-operate and discuss and to get people to understand what we're doing, but there is still a misconception or a lack of commitment or a lack of appetite to understand what we do and what we deliver. So, there is a great job of work of scrutiny to be done by the Government and by this committee in looking at how other bodies sometimes play with this concept of bilingualism, to claim that they're doing the necessary work with the Welsh language, but that's not always the case.
Welsh: Cwestiwn mawr iawn. Mae'r gefnogaeth gan Lywodraeth Cymru yn un cryf iawn, heb os, i'r Urdd. Fel y dywedais i ar y cychwyn, bydden ni ddim lle rydyn ni heddiw heb yr ymyrraeth yna pan ddaeth y Llywodraeth i fewn a'n helpu ni yn y gorffennol. Fel Betsan, o drosiant o £12 miliwn, 9 y cant roedden ni'n ei gael gan Lywodraeth Cymru, ac 19 y cant roedden ni'n cael yn ei gyfanrwydd gan y pwrs cyhoeddus. Felly, mae yna dal llawer iawn o waith i'w wneud i bobl ddeall yn well beth yw gofynion yr Urdd. A dwi'n meddwl, yn aml iawn, mae yna stereoteip bod pobl yn meddwl am yr Urdd fel rhywbeth cerdd dantaidd. Gobeithio fy mod i wedi rhoi ryw fath o drosolwg i chi o sut rŷn ni'n gweithio ymhell, yn ehangach yn ein cymunedau ni na beth mae pobl yn ei feddwl. Ac mae hwnna'n wir wedyn am sut mae cyrff cenedlaethol cyhoeddus yn ein gweld ni. Mae yna ymdrech enfawr yn cael ei wneud i drio diwallu hwnna a newid agweddau. Ac mae yn straen. Mae gyda ni enghraifft berffaith o fodel partneriaeth dda iawn yr Urdd efo Sport Wales, Chwaraeon Cymru, lle mae nhw'n deall yr angen am y Gymraeg; mae nhw'n deall y gwaith mae'r Urdd yn gallu ei wneud yn ein cymunedau ni, a'r reach sydd gyda ni, ac oherwydd hynny, mae'r ariannu'n deg. Mae o'n gyson efo cyrff eraill, ac mae o'n deg. Mae yna bron £0.5 miliwn o arian cyhoeddus Sport Wales yn dod i'r Urdd, a drwy hynny, dŷn ni'n gallu cyflawni - mae yna 15,000 o blant yn wythnosol yn ymwneud â'n clybiau ni ar draws Cymru. Dŷn ni'n rhedeg prosiectau i bobl ifanc. Dŷn ni'n weithgar mewn gwaith gwirfoddoli, a dŷn ni'n gallu ehangu ar y ddarpariaeth yna oherwydd dealltwriaeth glir. Dydy hwnna ddim yr un peth, mae'n rhaid i ni fod yn onest, yn y byd celfyddydol. A dwi wedi bod yn y swydd yma am bedair mlynedd nawr, ac rydyn ni wedi trio gwneud llawer iawn o ymdrech i gydweithio a thrafod a chael pobl i ddeall beth rydyn ni'n ei wneud, ond mae yna dal misconception neu ddiffyg ymrwymiad neu ddiffyg appetite i ddeall beth rydyn ni'n ei wneud. Felly, mae yna waith mawr o sgrwtineiddio, dwi'n meddwl, gan y Llywodraeth a gan y pwyllgor yma'n benodol i edrych ar sut y mae cyrff eraill weithiau yn chwarae efo'r gair 'dwyieithrwydd' yma, i drio ategu eu bod nhw'n gwneud y gwaith angenrheidiol efo'r Gymraeg, a dydy hwnna ddim bob tro'n digwydd.